stanford-oval/wikipedia huggingface dataset:
Control (videopeli)
Juoni

Controlin maailmassa maailmankaikkeus on täynnä voimia, olentoja ja ulottuvuuksia. Ihmiskunnan suojaksi ja satunnaisten outojen ja todellisuuden lakeja rikkovien ilmiöiden jälkien siivoamiseksi on perustettu Hallintavirasto, huippusalainen varjo-organisaatio, jonka tukikohtaan, Federal Bureau of Control (FBC) -rakennukseen peli sijoittuu.
Pelaaja pelaa pelin päähenkilönä Jesse Fadeninä, viraston uutena johtajana, ja tutkii Vanhinta Taloa (The Oldest House) – FBC:n paranormaalien ilmiöiden päämajaa jossa vaihtoehtoiset ulottuvuudet ja todellisuudet risteytyvät, löytääkseen kadonneen veljensä Dylanin.
Virastoon on soluttautunut todellisuutta korruptoiva mystinen paha voima, ”sähinä” (Hiss). Faden hyödyntää erilaisia yliluonnollisia kykyjä kuten telekinesiaa ja lyhyen matkan teleporttausta voittaakseen vihollisen. Pelaaja saa kykyjä löytämällä yliluonnollisia Object of Power -esineitä toisesta ulottuvuudesta, joita ovat esimerkiksi lankapuhelin tai levyke.
Vastaanotto

Julkaisun jälkeen Control sai positiivisia arvioita kriitikoilta, ja monet pelijulkaisut nimesivät sen yhdeksi vuoden 2019 parhaista peleistä. Esimerkiksi IGN, Game Informer, Electronic Gaming Monthly, Eurogamer ja GamesRadar+ nimesivät Controllin vuoden peliksi.
Peli oli ehdolla lukuisiin palkintoihin, ja voitti usean liittyen pelin taiteeseen ja suunnitteluun. Joulukuuhun 2020 mennessä peli oli myynyt oli kaksi miljoonaa kopiota kaikilla alustoilla.
Peliä on kritisoitu sen suorituskykyongelmista PlayStation 4- ja Xbox One -konsoleilla. Peliä on kuvattu ”pelikelvottomaksi” vanhemmilla konsoleilla.
Remedy on kertonut työskentelevänsä päivitysversion parissa.
Aiheesta muualla

Control MobyGamesissa (englanniksi)
Darrell Roberts

Darrell Roberts on yhdysvaltalainen metallikitaristi.
Roberts oli heavy metal -yhtye W.A.S.P.:in soolokitaristi vuosina 2002-2006. Erottuaan yhtyeestä keväällä 2006 Roberts liittyi lasvegasilaiseen yhtyeeseen nimeltä Five Finger Death Punch. Roberts erosi Five Finger Death Punchista keväällä 2009.
Aiheesta muualla

Virallinen kotisivu (Arkistoitu – Internet Archive)
Darrell Roberts Myspacessa (englanniksi)
Five Finger Death Punch Myspacessa (englanniksi)
Opeth

| Opeth |
| --- | --- |

 Opeth Tuska Metal Festivalissa vuonna 2006.
Tiedot
Toiminnassa:  1990–
Tyylilaji:  death metal,   progressiivinen metalli
Kotipaikka:  Tukholma, Ruotsi
Laulukieli:  englanti
Jäsenet:  Mikael Åkerfeldt, laulu, kitara, basso   Fredrik Åkesson, kitara, taustalaulu   Martín Méndez, basso   Waltteri Väyrynen, rummut   Joakim Svalberg, koskettimet  
Entiset jäsenet:  Johan DeFarfalla, basso (1991), (1994–1996)  David Isberg, laulu (1990–1992)  Peter Lindgren, kitara (1991–2007)  Martin Axenrot, rummut (2006–2021)  Martin Lopez, rummut (1997–2006)  Anders Nordin, rummut (1990–1997)  Sami Karppinen, rummut   Per Wiberg, koskettimet (2003–2011) 
Levy-yhtiö:  Nuclear Blast, (2016–)   Roadrunner Records, (2005–2016)   Music for Nations, (2001–2004)   Peaceville Records, (1999–2000)   Candlelight Records, (1995–1998)  
Aiheesta muualla
Kotisivut
Infobox OKNimi-testi OK: 
Opeth on ruotsalainen progressiivista metallia soittava yhtye, joka yhdistelee musiikkiinsa muun muassa death metal-, jazz-, proge- ja blues-aineksia. David Isberg perusti yhtyeen vuonna 1990, mutta yhtyeen nykyinen laulaja Mikael Åkerfeldt on ollut huomattavasti isommassa roolissa yhtyeessä lähes koko sen historian ajan.
Jäsenet

Mikael Åkerfeldt – laulu, kitara (1990–)
Fredrik Åkesson – kitara (2007–)
Martín Méndez – basso (1997–)
Waltteri Väyrynen – rummut (2022–)
Joakim Svalberg – kosketinsoittimet, taustalaulu (2011–)
Jäsenet > Entiset jäsenet

David Isberg – laulu (1990–1992)
Andreas Dimeo – kitara (1991)
Kim Pettersson – kitara (1991)
Johan DeFarfalla – basso (1991, 1994–1996)
Stefan Guteklint – basso (1992–1993)
Mattias Ander – basso (1992)
Nick Döring – basso (1990–1991)
Anders Nordin – rummut (1990–1997)
Martin Lopez – rummut (1997–2006)
Martin Axenrot – rummut (2006–2021)
Peter Lindgren – kitara (1991–2007)
Per Wiberg – kosketinsoittimet (2003–2011)
Diskografia > Studioalbumit

Orchid (1995,  Candlelight Records, Century Media Records)
Morningrise (1996,  Candlelight Records, Century Media Records)
My Arms, Your Hearse (1997,  Candlelight Records)
Still Life (1999,  Peaceville/Snapper)
Blackwater Park (2001,  Music for Nations)
Deliverance (2002,  Music for Nations)
Damnation (2003,  Music for Nations)
Ghost Reveries (2005,  Roadrunner Records)
Watershed (2008,  Roadrunner Records)
Heritage (2011,  Roadrunner Records)
Pale Communion (2014,  Roadrunner Records)
Sorceress (2016,  Nuclear Blast)
In Cauda Venenum (2019,  Nuclear Blast)
The Last Will and Testament (2024)
Aiheesta muualla

Kuvia tai muita tiedostoja aiheesta Opeth Wikimedia Commonsissa
Opethin virallinen kotisivu
Opeth Myspacessa (englanniksi)
Opeth Last.fm:ssä (englanniksi)
Opeth Encyclopaedia Metallumissa (englanniksi)
Tuotanto ruodinnassa: Opeth KaaosZine.
Opeth Download Festivalissa Englannissa vuonna 2006.
Opethin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 13 |  |
| ↙Livealbumit | 4 |  |
| ↙Kokoelmat | 3 |  |
| ↙Singlet | 18 |  |
| ↙Musiikkivideot | 8 |  |
Opeth on ruotsalainen progressiivista metallia soittava yhtye, joka yhdistelee musiikkiinsa muun muassa death metal-, jazz-, proge- ja blues-aineksia.
Studioalbumit

Orchid (1995,  Candlelight Records, Century Media Records)
Morningrise (1996,  Candlelight Records, Century Media Records)
My Arms, Your Hearse (1997,  Candlelight Records)
Still Life (1999,  Peaceville/Snapper)
Blackwater Park (2001,  Music for Nations)
Deliverance (2002,  Music for Nations)
Damnation (2003,  Music for Nations)
Ghost Reveries (2005,  Roadrunner Records)
Watershed (2008,  Roadrunner Records)
Heritage (2011,  Roadrunner Records)
Pale Communion (2014,  Roadrunner Records)
Sorceress (2016,  Nuclear Blast)
In Cauda Venenum (2019,  Nuclear Blast)
Livealbumit

Lamentations (DVD/CD (2003,  Koch Records)
The Roundhouse Tapes (CD 2007; DVD 2008,  Peaceville Records)
In Live Concert at the Royal Albert Hall (2010,  Roadrunner Records, CD/DVD)
Garden of Titans (2018)
Kokoelmat

Collecter's Edition Slipcase (2006,  Koch Records)
The Candlelight Years (2008,  Candlelight Records)
The Wooden Box (2009,  Viva Hate Records)
Singlet

The Drapery Falls (2001)
Still Day Beneath the Sun (2003)
The Grand Conjuration (2005)
Porcelain Heart (2008)
Mellotron Heart (2008)
Burden (2008)
The Throath of Winter (2011)
The Devil's Orchard (2011)
Slither (2011)
Cusp of Eternity (2014)
Sorceress (2016)
Will O the Wisp (2016)
The Wilde Flowers (2016)
Era (2016)
Hjärtat vet vad handen gör/Heart in Hand (2019)
Svekets prins/Dignity (2019)
Cirkelns riktning (2019)
§1 (2024)
Muut

God of War: Blood & Metal (Kappale "The Throat of Winter" 2010)
Musiikkivideot

| Vuosi | Musiikkivideo | Ohjaaja |
| --- | --- | --- |
| 2001 | "Harvest" | Fredrik Odefjärd |
| 2003 | "Windowpane" | Fredrik Odefjärd |
| 2005 | "The Grand Conjuration" | Bill Yukich |
| 2008 | "Porcelain Heart" | Lasse Hoile |
| 2008 | "Burden" | Lasse Hoile |
| 2011 | "The Devil’s Orchard" | Phil Mucci |
| 2017 | "Era" | Markus Hofko |
| 2019 | "Universal Truth" / "Ingen Sanning Är Allas" | Jess Cope |
Daiki Suga

| 0 | 1 | 2 |
| --- | --- | --- |

Henkilötiedot
Koko nimi: Daiki Suga
Syntymäaika: 10. syyskuuta 1998 (ikä 26)
Syntymäpaikka: Hokkaido, Japani
Kansalaisuus:  Japani
Pelipaikka: Hyökkääjä
Pituus: 171 cm
Seura
Seura: Hokkaido Consadole Sapporo
Pelinumero: 4
Seurat
| Vuodet | Seura | O (M) |
| 2016– | Hokkaido Consadole Sapporo | 65 (2) |
 Seurajoukkueuran tilastot kattavat vain kansalliset sarjat.
Daiki Suga (jap. 菅 大輝, Suga Daiki; s. 10. syyskuuta 1998 Hokkaido) on japanilainen jalkapalloilija.
Jalkapallomaajoukkue

Suga kuului Japanin joukkueeseen myös Copa América 2019 -turnauksessa.
Cornel West

| Cornel West |
| --- | --- |
 Cornel West vuonna 2018.
Henkilötiedot
Koko nimi:  Cornel Ronald West
Syntynyt: 2. kesäkuuta 1953 (ikä 71) Tulsa, Oklahoma
Kansalaisuus:  Yhdysvallat
Ammatti:  filosofi
Koulutus ja ura
Väitöstyön ohjaaja:  Raymond Geuss ja Sheldon Wolin
Aiheesta muualla
Kotisivu
Cornel Ronald West (s. 2. kesäkuuta 1953 Tulsa, Oklahoma) on yhdysvaltalainen filosofi ja intellektuelli. Hän toimi aiemmin Harvardin yliopistossa ja nykyään uskonnon professorina Princetonin yliopistossa. West on sanonut, että hänen ajattelunsa on omaksunut aineksia afrikkalais-amerikkalaisesta baptismista, marxismista, pragmatismista sekä transsendentalismista.
Teoksia

Black Theology and Marxist Thought (1979)
Prophesy Deliverance! An Afro-American Revolutionary Christianity (1982)
Prophetic Fragments (1988)
The American Evasion of Philosophy: A Genealogy of Pragmatism (1989)
Breaking Bread: Insurgent Black Intellectual Life (yhdessä bell hooksin eli Gloria Jean Watkinsin kanssa, 1991)
The Ethical Dimensions of Marxist Thought (1991)
Beyond Eurocentrism and Multiculturalism (1993)
Race Matters (1993)
Keeping Faith: Philosophy and Race in America (1994)
Jews and Blacks: A Dialogue on Race, Religion, and Culture in America (yhdessä rabbi Michael Lernerin kanssa, 1995)
Future of the Race (yhdessä Henry Louis Gates, Jr.:n kanssa, 1996)
The War Against Parents: What We Can Do For America's Beleaguered Moms and Dads (yhdessä Sylvia Ann Hewlettin kanssa, 1998)
The Future of American Progressivism (yhdessä Roberto Ungerin kanssa, 1998)
The African-American Century: How Black Americans Have Shaped Our Century (yhdessä Henry Louis Gates, Jr.:n kanssa, 2000)
Cornel West: A Critical Reader (George Yancy, toim.) (2001)
Democracy Matters: Winning the Fight Against Imperialism (2004)
Matrix -elokuvasarjan kommentaarit: The Ultimate Matrix Collection (yhdessä Ken Wilberin kanssa, 2004)
Post-Analytic Philosophy, toim. yhdessä John Rajchmanin kanssa
Aiheesta muualla

Kuvia tai muita tiedostoja aiheesta Cornel West Wikimedia Commonsissa
Cornel West (Arkistoitu – Internet Archive), Pragmatism.org (englanniksi)
West on the Eighties (Arkistoitu – Internet Archive) (englanniksi)
Darren Star

Darren Star vuonna 2017.
Darren Star (s. 1961) on yhdysvaltalainen tuottaja ja käsikirjoittaja. Hän on tullut tunnetuksi lukuisten suosittujen TV-sarjojen luojana.
Darren Starin kuuluisimmat luomukset ovat luultavasti Beverly Hills 90210, Melrose Place sekä Sinkkuelämää, joka kylläkin perustui Candace Bushnellin kirjoituksiin. Star toimi myös Sex and the City – Sinkkuelämää elokuvan tuottajana.
Darren Star opiskeli University of Californiassa Los Angelesissa. Hän on taustaltaan juutalainen. Starilla on nykyisin asunnot sekä Los Angelesissa että New Yorkissa. Star on avoimesti homoseksuaali.
Aiheesta muualla

Darren Star Internet Movie Databasessa. (englanniksi)
Danish Audiophile Loudspeaker Industries

Danish Audiophile Loudspeaker Industries eli DALI on tanskalainen hifi-kaiuttimia valmistava yritys, joka perustettiin vuonna 1983. Yrityksen päämarkkina-alue on pitkään ollut Pohjoismaat, mutta nykyisin sen tuotteita myydään kaikissa maanosissa. DALIn kaiuttimet ovat voittaneet kolme kertaa eurooppalaisen audiovisuaalisen alan järjestön myöntämän EISA-palkinnon.
Aiheesta muualla

Virallinen verkkosivu
Yhtiön Youtube-kanava
Darrell Walker

| Darrell Walker |
| --- | --- |

Henkilötiedot
Koko nimi:  Darrell Clifton Walker
Syntynyt: 9. maaliskuuta 1961 (ikä 63) Chicago, Illinois, Yhdysvallat
Kansalaisuus:   Yhdysvallat
Koripalloilija
Pituus:  193 cm
Paino:  82 kg
NBA-varaus:  12. varaus 1983 (New York Knicks)
Pelaajaura
Yliopistojoukkueet
1979–1980 1980–1983:  Arkansasin yliopisto (Fort Smith) Arkansasin yliopisto
Seurajoukkueet
1983–1986 1986–1987 1987–1991 1991–1992 1993:  New York Knicks Denver Nuggets Washington Bullets Detroit Pistons Chicago Bulls
Valmennusura
1995–1996 1996–1998 1999–2000 2000 2000 2004–2008 2008–2011 2012–2014:  Toronto Raptors (apuv.) Toronto Raptors Rockford Lightning Washington Wizards Washington Mystics New Orleans Hornets (apuv.) Detroit Pistons (apuv.) New York Knicks (apuv.)
Darrell Walker (s. 9. maaliskuuta 1961 Chicago, Illinois) on yhdysvaltalainen koripallovalmentaja ja kilpauransa päättänyt koripalloilija. Pelaajauransa jälkeen Walker on toiminut pää- tai apuvalmentajana useissa seuroissa, viimeisimpänä NBA-seuranaan New York Knicks vuosina 2012–2014.
Aiheesta muualla

NBA:n pelaajaprofiili (englanniksi)
Pelaajatilastot Basketball-Reference.com (englanniksi)
Chicago Bulls – NBA:n mestari 1993
5 John Paxson ·
6 Trent Tucker ·
10 B. J. Armstrong ·
20 Darrell Walker ·
21 Stacey King ·
22 Rodney McCray ·
23 Michael Jordan ·
24 Bill Cartwright ·
32 Will Perdue ·

33 Scottie Pippen ·
42 Scott Williams ·
54 Horace Grant 

Päävalmentaja Phil Jackson 

Apuvalmentajat Tex Winter · Johnny Bach · Jim Cleamons
David A. Wiggins

David A. Wiggins on yhdysvaltalainen lintutieteilijä.
David Wiggins työskenteli jo lukiolaisena Oklahoman yliopiston museoavustajana. Hän valmistui samasta yliopistosta eläintieteilijäksi, Brockin yliopistosta maisteriksi kalatiiran poikasten hoitoa selvittelevällä tutkimuksella, ja kanadalaisesta Simon Fraser yliopistosta filosofian tohtoriksi kelopääskyä (Tachycineta bicolor) käsittelevällä tutkimuksella. Väitöksensä jälkeen hän pääsi Kansallisen tiedesäätiön stipendiaattina Uppsalan yliopistoon Ruotsiin, missä hän tutki sepelsiepon (Ficedula albicollis] evoluutiota. Myöhemmin hän pääsi Fulbright-stipendiaattina tutkimaan tiaisten (Paridae) lisääntymisekologiaa Namibiaan ja Zimbabween.
Wiggins toimii Oklahoman Sam Noblen luonnonhistoriallisen mueson (Sam Noble Oklahoma Museum of Natural History) tutkijana.  Samanaikaisesti hän toimii konsultoivana ekologina Ruotsissa.
Wiggins on tutkinut myös mustakiitäjän lisääntymistä Pohjois-Amerikassa ja talitiaisen lisääntymisekologiaa Tanskassa. Hän on tutkinut myös riikinkukkokehrääjiin (Saturniidae) kuuluvaa Imbrasia belinaa Namibiassa.
Corpus Christii

Corpus Christii on portugalilainen black metal -yhtye. Se perustettiin Lissabonissa vuonna 1998. Alkuperäiset jäsenet olivat Nocturnus Horrendus (laulu, kitara, basso) ja Ignis Nox (koskettimet, lyömäsoittimet). Ensimmäinen demo, Anno Domini, julkaistiin vuonna 1998. Yhtye on julkaissut levyjä muun muassa Undercover Recordsin kautta.
Diskografia > Studioalbumit

Saeculum Domini (2000)
The Fire God (2001)
In League with Black Metal (2002)
Tormented Belief (2003)
The Torment Continues (2005)
Rising (2007)
Luciferian Frequencies (2011)
Pakkotila

Oikeuden vaaka
Rikos
Rikosvastuu
Vastuu
Tahallisuus
Huolimattomuus
Laiminlyöntirikos
Syyksiluettavuus
Oikeudenvastaisuus
Tunnusmerkistö
Syyllisyys
Vastuuvapausperusteet
Syyntakeisuus
Syyntakeettomuus
Hätävarjelu
Pakkotila
Rikosprosessi
Rikosilmoitus
Esitutkinta
Syyteharkinta
Vanhentuminen
Pakkotila on oikeustieteellinen termi olosuhteille, jotka oikeuttavat muutoin rikollisen teon suuremman edun varjelemiseksi. Pakkotila on perinteisesti ollut osa kansan oikeuskäsitystä, mitä kuvaa sananlasku: "Hätä ei lue lakia".
Rikoslain (39/1889) 4. luvun 5 §, jota on viimeksi muutettu rikosoikeuden yleisten oppien uudistuksen yhteydessä lailla 515/2003, määrittelee pakkotilan seuraavasti:
"Muun kuin edellä 4 §:ssä tarkoitetun, oikeudellisesti suojattua etua uhkaavan välittömän ja pakottavan vaaran torjumiseksi tarpeellinen teko on pakkotilatekona sallittu, jos teko on kokonaisuutena arvioiden puolustettava, kun otetaan huomioon pelastettavan edun ja teolla aiheutetun vahingon ja haitan laatu ja suuruus, vaaran alkuperä sekä muut olosuhteet.
Jos oikeudellisesti suojatun edun pelastamiseksi tehtyä tekoa ei ole 1 momentin perusteella pidettävä sallittuna, tekijä on kuitenkin rangaistusvastuusta vapaa, jos tekijältä ei kohtuudella olisi voinut vaatia muunlaista suhtautumista, kun otetaan huomioon pelastettavan edun tärkeys, tilanteen yllätyksellisyys ja pakottavuus sekä muut seikat."
Rikosoikeudellinen näkökulma

Pakkotila on oikeutusperuste rikoksen tunnusmerkistön täyttävälle teolle.
Pakkotila on tilanne, jossa uhkaava välitön ja pakottava vaara ei ole oikeudeton hyökkäys vaan jokin eloton olosuhde kuten tulipalo tai muu onnettomuus. (Oikeudeton hyökkäys oikeuttaisi hätävarjelun.) Pakkotilaan vedoten syrjäseudulla jäihin pudonnut henkilö voi murtautua tyhjään kesämökkiin suojautuakseen jäätymiseltä; vertailtavat edut ovat kesämökin omistajan omaisuuden suoja ja onnettomuuden uhrin elämä.
Pakkotila ja hätävarjelu ovat poikkeustilanteita ja niitä on sovellettava varoen. Pakkotilan todellisuus punnitaan viime kädessä oikeudessa, joka tarkastelee tilannetta kriittisesti. Olennaista pakkotilassa on, että uhan on oltava todellinen ja ennalta arvaamaton. Esimerkiksi nälkäänsä varastava ei yleensä voi vedota pakkotilaan. Nälkä on arvattavissa jo ennalta, jolloin siihen olisi tullut varautua hankkimalla ruokaa esimerkiksi sosiaalitoimiston avulla. (Sen sijaan erämaahan pudonnut lentäjä, joka tappaa ruoakseen eläimen, voi oikeuttaa metsästysrikkomuksensa pakkotilalla – nälän aiheuttaja on ennalta arvaamaton onnettomuus.) Lisäksi pakkotilan turvin ei saa loukata toisen oikeutta enempää kuin on välttämätöntä. Esimerkiksi edellä mainittu jäihin pudonnut yksilö ei saa sytyttää tuleen kesämökkiä lämmitelläkseen sen loimussa odotellessaan palokuntaa.
Pakkotilapykälän toinen momentti antaa tulkintaohjeen, jonka mukaan lievät pakkotilan rikkomukset eivät aiheuta rangaistusta. Tämä on tarkoitettu inhimillistämään tuomioita: Lämpimässä oikeussalissa pitkän harkinnan jälkeen saattaa löytyä keino, jolla olisi voitu välttää rikos. Voi olla kuitenkin kohtuutonta vaatia tätä yksilöltä kiireellisessä tilanteessa. Tämän vuoksi myös pakkotilassa toimineen henkilön mielentila muodostuu tekijäksi pohdittaessa toiminnan oikeutusta.
Vahingonkorvaus

Pakkotila poistaa teolta rangaistavuuden. Sen sijaan se ei poista yleistä vahingonkorvausvastuuta toiselle aiheutuneesta vahingosta. Vahingon korvaus tutkitaan Vahingonkorvauslain mukaan, jonka perusperiaatteena on, että kukin kattaa onnettomuuksista itselleen aiheutuneet vahingot. Pakkotilassa tehty teko, joka on välttämätön, on suoraa seurausta pakkotilan aiheuttajasta. Tällöin se, joka on aiheuttanut pakkotilan, vastaa vahingoista. Sen sijaan kaikki tarpeettomat vahingot ovat aiheuttajansa vastuulla.
Yllä olevaa voidaan selvittää esimerkillä: Pyromaani sytyttää tulipalon. Kännykätön ohikulkija näkee palon ja murtautuu sisälle yrittämään alkusammutusta ja soittamaan apua. Alkusammutusta yrittäessään ohikulkija sammuttaa palon peittämällä palopesäkkeen olohuoneen matolla ja takillaan, jotka tuhoutuvat käyttökelvottomiksi. Tämän jälkeen ohikulkija soittaa paikalle palokunnan, joka vastaa ainoastaan varanumeroon, ja tönäisee vahingossa kyynärpäällään maljakon lattialle. Matto, takki ja sisäänmurtautumisesta aiheutuneet vahingot kuuluvat tulipalon seurauksiin, samoin puhelinlasku. Näistä pyromaani joutuu aikanaan korvausvastuuseen. Sen sijaan maljakon rikkoutuminen on kyseenalainen. Periaatteessa kyseessä on tuottamuksellinen teko, josta ohikulkija kantaa vastuun. Toisaalta, jos ajatellaan ohikulkijan olleen edelleen kiihdyksissä tilanteesta, vahinko kuuluu edelleen pakkotilan piiriin. Jos tulipalon olisikin aiheuttanut salamanisku, vahingoista talolle ja matolle vastaisi talon omistaja. Takille aiheutunut vahinko kuuluisi ohikulkijalle itselleen.
Putatiivinen pakkotila

Putatiivinen eli oletettu pakkotila syntyy silloin, kun henkilö olettaa käsillä olevan tilanne, joka oikeuttaa pakkotilamenettelyyn, mutta todellisuudessa tällaista tilannetta ei kuitenkaan ole.  Oikeuskäytännössä putatiivinen pakkotila, silloin kun se yleisen elämänkokemuksen mukaan on ollut uskottava, ja kun oletetun pakkotilan poistamiseen käytetyt keinot ovat olleet oikeassa suhteessa oletettuun uhkaan, ei johda rangaistukseen tai rangaistus mitataan alennetulla asteikolla. Korvausvelvollisuus kuitenkin syntyy kiistattomampana kuin todellisen pakkotilan mukaisessa tilanteessa.
Aiheesta muualla

Rikoslaki (Arkistoitu – Internet Archive)
Kännissä autolla kaverin apuun, väärennöksellä leikkaukseen – pakkotilassa tehdystä rikoksesta ei saa rangaistusta (Arkistoitu – Internet Archive) MTV 08.05.2017.
David Dessau

David Dessau (14. syyskuuta 1819 Horsens – 9. tammikuuta 1893 Kööpenhamina) oli tanskalainen pikakirjoittaja, joka laati saksalaisesta Gabelsbergerin pikakirjoitusjärjestelmästä tanskankielisen version ja vaikutti merkittävästi pikakirjoituksen käyttöön Tanskassa 1800-luvulla.
Dessau pääsi ylioppilaaksi vuonna 1839, ja toimi vuosina 1842–48 Berlingske Tidende -lehden toimittajana. Jouduttuaan raportoimaan vuonna 1848 paikallisparlamentin tapahtumista tavallisen kirjoituksen avulla, hän sai ajatuksen pikakirjoituksen oppimisesta. Dessau matkusti Müncheniin Franz Xaver Gabelsbergerin oppilaaksi, ja sai tältä opetusta neljän kuukauden ajan.
Palattuaan Tanskaan Dessau pääsi pikakirjoittajaksi parlamenttiin, ja hän alkoi pitää kursseja, joilla koulutti uusia pikakirjoittajia parlamenttiin. Vuonna 1853 Dessau julkaisi järjestelmästä oppikirjan. Dessaun tekemä sovitus tanskan kielelle oli hyvin uskollinen Gabelsbergerin saksalaiselle järjestelmälle, vain muutamien konsonanttiyhdistelmien merkkejä oli vaihdettu.
Daiki Iwamasa

| Henkilötiedot |
| --- | --- | --- |
Syntymäaika: 30. tammikuuta 1982 (ikä 42)
Syntymäpaikka: Yamaguchi, Japani
Pelipaikka: Puolustajat
Seurat
| Vuodet | Seura | O (M) |
| 2004-2013 | Kashima Antlers |  |
Maajoukkue
| 2009-2011 | Japani | 8 (0) |
Daiki Iwamasa (s. 30. tammikuuta 1982 Suō-Ōshima Japani) on japanilainen jalkapalloilija. Iwamasa on pelipaikaltaan keskuspuolustaja ja hän on pelannut vuodesta 2004 lähtien eli koko aikuisuransa ajan Kashima Antlersin riveissä Japanin pääsarjaa J. Leagueta. Liigan all-stars miehistöön hänet on valittu kolme kertaa, vuosina 2007, 2008 ja 2009. Japanin jalkapallomaajoukkueessa Iwamasa on ollut mukana vuodesta 2009 lähtien ja hän oli mukana myös Japanin joukkueessa vuoden 2010 MM-kisoissa.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 2009 | 1 | 0 |
| 2010 | 3 | 0 |
| 2011 | 4 | 0 |
| Yhteensä | 8 | 0 |
Aiheesta muualla

National Football Teams
Japan National Football Team Database
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Daiki Iwamasa
Japanin joukkue – Jalkapallon MM-kilpailut 2010
1 Narazaki |
2 Abe |
3 Komano |
4 Tanaka |
5 Nagatomo |
6 Uchida |
7 Endō |
8 Matsui |
9 Okazaki |
10 S. Nakamura |
11 Tamada |
12 Yano |
13 Iwamasa |
14 K. Nakamura |
15 Konno |
16 Ōkubo |
17 Hasebe |
18 Honda |
19 Morimoto |
20 Inamoto |
21 Kawashima |
22 Nakazawa |
23 Kawaguchi |
Valmentaja Okada
Japanin joukkue – Jalkapallon AM-kilpailut 2011
1 Kawashima |
2 Inoha |
3 Iwamasa |
4 Konno |
5 Nagatomo |
6 Uchida |
7 Endo |
8 Matsui |
9 Okazaki |
10 Kagawa |
11 Maeda |
12 Moriwaki |
13 Hosogai |
14 Fujimoto |
15 T. Honda |
16 Kashiwagi |
17 Hasebe |
18 K. Honda |
19 Lee |
20 Nagata |
21 Nishikawa |
22 Yoshida |
23 Gonda |
Valmentaja Zaccheroni
Käännös suomeksi
David Donato

David Donato (21. maaliskuuta 1954 – 2. helmikuuta 2021) oli yhdysvaltalainen laulaja. Hänet oli Black Sabbathin laulajaehdokas ja White Tiger -yhtyeen perustaja.  Hän teki myös mallintöitä.
David Donato liittyi Black Sabbathiin kesällä 1984 ja vaikutti yhtyeessä noin puoli vuotta. Tänä aikana yhtye levytti useita demoja, ja tästä kokoonpanosta tehtiin juttu Kerrang-lehteen. Lehtijuttua on vuosien aikana pidetty virheellisesti syynä Donaton erottamiseen yhtyeestä, mutta todellisuudessa Tony Iommi hajotti Black Sabbathin vuoden 1984 lopussa Geezer Butlerin lähdettyä ja siirryttyä soolouralle.
Tämän jälkeen Donato lauloi jonkin aikaa Geezer Butlerin sooloprojektissa jonka jälkeen hän perusti Kiss-yhtyeestä tutun kitaristi Mark St. Johnin kanssa White Tiger -yhtyeen, joka julkaisi yhden heikosti menestyneen albumin.
Ennen kuolemaansa Donato lauleskeli silloin tällöin klubeilla ja rakenteli moottoripyöriä.